L'Ajuntament de Paterna retira 90 tones d'enderrocs d'un punt d'abocament il·legal en la Partida del Rabosar
06/05/2021

# L'Ajuntament de Paterna retira 90 tones d'enderrocs d'un punt d'abocament il·legal en la Partida del Rabosar

[![ El Ayuntamiento de Paterna retira 90 toneladas de escombros de un punto de vertido ilegal en la Partida del Rabosar ](/images/noticias/2021/05/7192/7192_lg.jpg)](/images/noticias/2021/05/7192/7192_lg.jpg)

06.05.2021

L'Àrea de Mobilitat, Seguretat i Transició Ecològica ha disposat un operatiu especial de neteja per a la retirada d'aquests residus, realitzada ahir, compost per huit operaris i diversos vehicles de càrrega i transport

L'Ajuntament de Paterna ha retirat 90 tones d'enderrocs i deixalles en una zona de la Partida del Rabosar.  
  
Després de la detecció d'aquest punt d'abocament il·legal, l'Àrea de Mobilitat, Seguretat i Transició Ecològica va disposar un operatiu especial de neteja per a retirar els enderrocs i altres materials depositats en aquesta zona.  
  
Durant la jornada d'ahir es va procedir a la neteja, duta a terme per huit operaris encarregats de la recollida.  
  
A més, en l'operatiu es va disposar una retroexcavadora, banyeres de tres eixos, un camió, furgonetes d'inspecció i un vehicle auxiliar.  
  
Després de la retirada de les 90 tones, la zona de l'abocament il·legal va quedar neta i lliure d'enderrocs.  
  
A més, l'Ajuntament està inspeccionant diverses zones sensibles i/o susceptibles de convertir-se en punts d'abocament il·legals, amb l'objectiu de prendre mesures per a evitar aquestes conductes sancionables.  
  
Paterna compta amb un Ecoparc municipal i gratuït que funciona de dilluns a diumenge per a facilitar a veïns, veïnes i empreses l'ús d'aquestes instal·lacions per a desfer-se correctament d'aquests residus.